„La fața locului încă se efectuează măsurători și expertize, iar din primele concluzii zona dă semne de stabilizare”, spune Prefectul județului Prahova, Emil Drăgănescu.
El precizează că surparea nu a prezentat extinderi sau modificări substanțiale.
„La începutul săptămânii viitoare se vor finaliza rapoartele experților și specialiștilor, iar în funcție de acestea, președintele CJSU, prefectul județului, va convoca Comitetul Județean pentru Situații de Urgență în vederea adoptării unor măsuri în concordanță cu respectivele rapoarte”, încheie Drăgănescu.
(sursa: Mediafax)